હું રેશમ છુ ભુવા.. રેશમ… ! રેશમે ઘૂંઘટો ઉંચો કર્યો. જાણે રૂપાની ઘંટડી ગાી. ભૈરવદા તેના છુટ્ટા ઘેઘૂર કેશકલાપ આડેથી ડોકાતા ગોરા ગોળચટ્ટા નમણા મુખારવિંદને તાકી રહ્યો અરે… તેનું હ્રદય ધબકારો ચૂકી ગયુ. આ પુરાની બસ્‍તીની કોઇ સ્‍ત્રી હતી કે પિકચરની કોઇ હીરોઇન ? ભૈરવદા તેની કાળી આંખોમાં ડૂબી ગયો. જો કે, રેશમની આંખોનું ઉંડાણ જ એવુ કામણગારૂ હતુ. રેશમે તેનું મોઢુ નજીક લાવીને કહ્યુઃ બસ્‍તીના છોકરા મરી જાય છે એમાં મારો કોઇ વાંક નથી ભૂવા.. રેશમના ગરમ ગરમ શ્વાસ ભૂવાના ગાલ ઉપર સ્‍પર્શ્‍યા. રેશમ બોલતી હતી. હું એક સ્‍ત્રી છુ. મારામાં ડાકણનો વાસ હોય તો હું મારા જ છોકરાને ભરખી જાઉ. !